b'\n_START_ARTICLE_\nNiirala (Kuopio)\n_START_SECTION_\nAsuminen\n_START_PARAGRAPH_\nNiiralan pohjoisosa on kerrostalovaltainen, kun taas etel\xc3\xa4osa on p\xc3\xa4\xc3\xa4asiassa sodan j\xc3\xa4lkeen rakennettua omakotitaloaluetta. My\xc3\xb6s Valkeisenlammen ymp\xc3\xa4rist\xc3\xb6 on suurimmaksi osaksi kerrostaloaluetta. Niiralankadulle ja Py\xc3\xb6r\xc3\xa4kadulle on my\xc3\xb6s viime vuosina rakennettu uusia kerrostaloja.\n_START_SECTION_\nPalvelut\n_START_PARAGRAPH_\nMuun muassa Minna Canthin koulu, Kuopion kaupunginteatteri ja Alavan kirkko sijaitsevat Niiralassa. _NEWLINE_Niiralan kaupalliset palvelut painottuvat alueen pohjoisosiin. Siell\xc3\xa4 sijaitsevan Niiralankadun varsi on rakennettu tiiviimmin ja alueella on monia pieni\xc3\xa4 liikkeit\xc3\xa4 ja ravintoloita. Valkeisenlammen keskustan puoleisella rannalla sijaitsevat R-kioski. Alueen keskiosassa toimii Sale ja pankki.\n_START_SECTION_\nMuuta toimintaa\n_START_PARAGRAPH_\nYleisradion (YLE) Kuopion toimintakeskus sijaitsee Niiralan Kotkankalliolla. Niiralankadun varrella sijaitsee runsaasti Kuopaksen opiskelija-asuntoja, joissa toimii my\xc3\xb6s YTHS:n Kuopion yksikk\xc3\xb6. Samassa korttelissa sijaitsee niin kutsuttu Turontalo, jossa toimii Kuopion Muotoiluakatemia (p\xc3\xa4\xc3\xa4toimipiste Keskustassa Piispankadulla). Valkeisenlammen vieress\xc3\xa4, entinen L\xc3\xa4\xc3\xa4ninsairaalan ja terveydenhuolto-oppilaitoksen tiloissa, sijaitsee Savonia-ammattikorkeakoulun terveysala. T\xc3\xa4htitieteen harrastajien yll\xc3\xa4pit\xc3\xa4m\xc3\xa4 Kuopion t\xc3\xa4htitorni toimii my\xc3\xb6s Niiralassa.'